У сваім выступе перад прадстаўнікамі беларускай грамадзкасьці ў Палацы Рэспублікі ў Менску Патрыярх Маскоўскі Кірыл шмат увагі ўдзяліў усходнеславянскаму адзінству, неабходнасьці бараніць каштоўнасьці "народа адзінай Сьвятой Русі". Асабліва патрыярх РПЦ МП акцэнтаваў на важнасьці захаваньня саюзу Беларусі і Расеі, які, як ён сказаў, "бласлаўляецца Праваслаўнай Царквою". "Калі мы яго згубім, то прайграем і эканамічна, і палітычна. Прайграем ня толькі, як народы і дзяржава, але і як асобы ў цэлым. Бог будзе судзіць нас", – настойваў Патрыярх Кірыл.